BOKGOBAPUKU BJA INTHANETENG
GO YA KA DINAGA
LEFASENG KA MOKA
IKGOKAGANYE LE RENA
Tše di latelago
TABA YA LETLAKALA LA KA NTLE Ke ka Baka La’ng re Swanetše go Rapela?
TABA YA LETLAKALA LA KA NTLE Thapelo e Swanetše go Lebišwa go Mang?
TABA YA LETLAKALA LA KA NTLE Re Swanetše go Rapela Bjang?
RUTA BANA BA GAGO Mmušo wo o Tlago go Fetoša Lefase ka Moka
Dihlatse tša Jehofa
DILO TŠE DI LEGO GONA
Dithapelo tša go leboga. Ge re leboga Tatago rena bakeng sa dilo tše dibotse tšeo a re diretšego tšona, re lebiša tlhokomelo ditšhegofatšong tša rena. Ka baka leo, re ka ikwa re leboga kudu, re thabile e bile re ikwa gabotse.—Bafilipi 4:6.
Dithapelo tša go kgopela tebalelo. Ge re kgopela Modimo tebalelo, re matlafatša letswalo la rena, re dira gore go itshola ga rena e be mo go tseneletšego e bile re matlafatša go lemoga ga rena bogolo bja sebe. Le gona, re hwetša kimologo letswalong-le-molato.
Go rapelela tlhahlo le bohlale. Go kgopela Jehofa gore a re hlahle goba gore a re nee bohlale bjo re bo nyakago bakeng sa go dira diphetho tše bohlale go ka re thuša gore re be ba ikokobeditšego e le ka kgonthe. Go ka re gopotša mafokodi a rena gomme gwa re thuša go dula re bota Tatago rena wa legodimong.—Diema 3:5, 6.
Mohlala: Solomone ka boikokobetšo o ile a kgopela tlhahlo le bohlale bja go buša Isiraele.—1 Dikxoši 3:5-12.
Go rapela ka baka la kgateletšego. Ge re tšhollela Modimo dipelo tša rena ge re le tlalelong, dipelo tša rena di tla imologa gomme re tla ithekga ka Jehofa go e-na le go ipota.—Psalme 62:8.
Mohlala: Kgoši Asa o ile a rapela ge a be a lebeletšane le lenaba le matla.—2 Koronika 14:11.
Go rapelela bao ba tsomago thušo. Dithapelo tše bjalo di re thuša gore re se be baithati gomme tša dira gore re rate ba bangwe le go ba kwela bohloko.
Dithapelo tša theto. Ge re tumiša Jehofa bakeng sa mediro ya gagwe e kgahlišago le dika tša gagwe, go mo hlompha le go mo rata ga rena go a gola. Dithapelo tše bjalo di ka re thuša le go batamela Modimo wa rena le Tatago rena.
Mohlala: Dafida o ile a reta Modimo ka borutho bakeng dilo tšeo a di bopilego. —Psalme 8.
Tšhegofatšo e nngwe yeo e sepedišanago le thapelo ke “khutšo ya Modimo ye e fetago kgopolo yohle.” (Bafilipi 4:7) Go hwetša khutšo lefaseng le leo le dubegilego ke tšhegofatšo ya moswana-noši. E bile go na le mehola e bonagalago. (Diema 14:30) Eupša na e tla ka baka la maiteko a rena ka noši feela? Goba na go akaretšwa selo se sengwe se bohlokwa kudu?
Beibele e bontšha gore Jehofa o theetša dithapelo lehono. Gore o kwa dithapelo tša rena goba ga a di kwe go ithekgile kudu ka rena.
Didirišwa tša go ithuta Beibele
Dikgatišo tše di Lego Gona
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Ntšha Moneelo wa go Thekga Modiro wa Rena wa Lefase ka Bophara